

Република Србија

Град Ниш

ГРАДСКО ВЕЋЕ

# \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Број: 265/2019-03

Датум: 15.03.2019. године

**СКУПШТИНА ГРАДА НИША**

**- Председнику мр Радету Рајковићу –**

Предмет: Предлог за допуну дневног реда

У складу са овлашћењем прописаним чланом 77. Пословника Скупштине града Ниша (''Службени лист града Ниша'', број 6/2017-пречишћен текст), Градско веће града Ниша упућује предлог да се дневни ред седнице Скупштине града Ниша, заказане за 19.03.2019. године, допуни следећoм тачкoм:

1. Решење о утврђивању Предлога одлуке о изменама и допунама Одлуке о утврђивању доприноса за уређивање грађевинског земљишта

Предлог наведеног акта, Градско веће Града Ниша је утврдило на седници одржаној дана 15.03.2019. године.

Измене и допуне Одлуке о утврђивању доприноса за уређивање грађевинског земљишта извршене су кроз промену коефицијента зоне, повећањем истог за 20% што представља процењену вредност неопходну за изградњу градске топловодне мреже. Поменуто повећање коефицијента зоне у оквиру је законом прописаног максималног износа коефицијента који не може бити већи од 0,1. Повећање коефицијента зоне не доводи до повећања доприноса за инвеститоре код којих не постоје техничке могућности за прикључење на топловодни систем јер је за исте предвиђено умањење на име недостајуће комуналне инфраструктуре – недостајуће топловодне мреже, што је приказано у члану 19. табели 3.

Циљ доношења одлуке о изменама и допунама Одлуке о утврђивању доприноса за уређивање грађевинског земљишта је потреба да се доприносом обухвати и топлификација као део комуналне инфраструктуре, као и прецизно дефинисање начина обрачуна и плаћања доприноса у случају умањења приликом једнократне уплате.

На основу свега наведеног, предлаже се допуна дневног реда седнице Скупштине града Ниша, заказане за 19.03.2019. године.

**Председник**

**Градског већа Града Ниша**

**Дарко Булатовић**